recursal/SuperWikiNEXT-32B huggingface dataset:
**Том Ник Ѓелај - Шумски** (с. Рајол, Скадарско, Албанија, 1914 - кај с. Зајас, Кичевско, 6 ноември 1943) бил албански комунист, учесник во НОВ на Македонија.

Животопис
---------

Непосредно по фашистичката окупација на Македонија, во 1941 година пристигнал во Гостивар. Работел како шумар, по што го добил и илегалното име Шумски. Тука се вклучил во НОВ на Македонија. Особено бил активен во организирањето на албанското население во НОВ. При формирањето на Мавровско-гостиварскиот партизански одред „Кораб", на 14 март 1943 година, бил назначен за заменик командир. При тоа, дал особен придонес во обуката на борците во ракувањето со оружјето. Учествувал во првата борба на одредот во Ново Село на 27 април 1943 година, кога одредот претрпел големи загуби. Учествувал и во успешната акција во селото Вруток, како и во разоружувањето на две финансиски станици во Гостиварско. Притоа на Одредот му се приклучиле осуммина Италијанци и четворица Албанци, а неговиот броен состав од 30 нараснал на 70-80 борци (август 1943).

При формирањето на Првата оперативна зона на НОВ и ПОМ, Главниот штаб на НОВ и ПОМ го назначил за заменик командант на зоната, а потоа и за командант на Кичевскиот баталјон (Прв баталјон на Првата оперативна зона на НОВ и ПОМ), кој бил познат и како Томин баталјон, а бил формиран во слободното Кичево на 23 септември 1943 година. Во кој влегол и Мавровско-гостиварскиот одред „Кораб". Во борбата со балистичките сили, предводени од германски офицери, кај селото Зајас, Кичевско бил тешко ранет и по два дена починал. Погребан е во близината на Зајас.

Наводи
------

1. ↑  Михаило Апостолски и др. (ур.) „Слободните територии во Македонија 1943", Скопје, 1975, 152 стр.
2. ↑  Гале Фиданоски „Априлскиот злостор во Ново село", Гостивар, 1976, 6 стр.
3. ↑  „Македонска енциклопедија", МАНУ, Скопје, 2009, 501 стр.
Верзија 7 Unix, Research Unix предок на сите модерни Unix системи
**Уникс** (**Unix**) — оперативен систем за компјутерски системи. Неговите основни особини се преносливост меѓу хардверски платформи, возможност да извршува истовремено повеќе процеси (*multitasking*) и способност истовремено да опслужува повеќе корисници. Unix е развиен во текот на шеесеттите години врз основа на оперативниот систем Мултикс. Развиен е од страна на Кем Томсон, Денис Ричи и Даглас Мекилрој, програмери на американската телекомуникациска фирма АТ&Т.

Unix има доживеано повеќе верзии и денес се во секојдневна употреба, меѓу други, верзиите на IBM и Sun Microsystems (*Sun Solaris*), како и во верзии на Слободен Софтвер на BSD Unix и Линукс (*Linux*). Интересно е тоа што Би-Ес-Ди (BSD) Unix имал во јадрото вграден код кој овозможувал поврзување на повеќе компјутери во мрежа. Мрежниот код на БиЕсДи се смета за претходник на Интернет протоколот TCP/IP.

### Слоеви на Unix

Слоеви на интеракција помеѓу хардверот и корисникот:

* Јадро - директна врска со хардверот
* Апликации (програми) и команди - интеракција со јадрото, а не директно со хардверот
* Толкувач за наредбии меѓу корисникот и неговите програми со наредбите на Уникс
* Систем на прозорци, на пр.Х(не мора да постои) - интеракција најчесто со Шел, но може и директно со програмите
* Корисникот - интеракција со лушпата или комбинација од системот на прозорци и околината на лушпата.

### Надворешни информации и врски

* UNIX Архивирано на 5 февруари 2021 г. (на македонски)
* The UNIX Forums - the Top UNIX & Linux Q&A on the Web  (на англиски)
* Tru64.org (на англиски)
* EnterpriseUNIX.org (на англиски)
* Unix @ dmoz.org Архивирано на 28 март 2005 г. (на англиски)
* Архивирано на 5 јули 2008 г. -- The Open Group UNIX System Homepage (на англиски)
* Unix Pestilence (an anti-unix website) (на англиски)
* Unix Acronym List (на англиски)
* UniX on laptops and notebooks Архивирано на 7 јули 2006 г. (на англиски)

|  |  |
| --- | --- |
| Stub icon | *Оваа информатичка статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4061835-3
* BNF: cb11968227m (податоци)
* NKC: ph117153

 |

 |
**Уполу** (самоански: *Upolu*) е остров во државата Самоа.

Географија
----------

Островот е долг 75 километри и има вкупна површина од 1125 км2, што го прави втор по големина во државата. На Уполу живеат околу 145.000 жители и со тоа е најнаселен самоански остров. Уполу се наоѓа југоисточно од Саваи. Апија, главниот град на државата, се наоѓа во средишниот дел на северниот брег. На западниот дел од островот се наоѓа Меѓународниот аеродром Фалеоло. Нема забележано вулкански ерупции, но има остатоци од три дамнешни потоци од лава.

Историја
--------

Во 19 век, шкотскиот писател Роберт Луис Стивенсон поседувал имот на Уполу во селото Ваилима. Тој умрел на Уполу во 1894 година и е закопан на врвот на брдото Ваеја, каде гробот гледа кон неговиот имот. Поседот бил откупен во 1900 година и служел како службена резиденција на германскиот гувернер на Германска Самоа. Кога Британија ја презела контролата врз островите, Британците го конфискувале имотот и го ставиле во иста употреба. Денес е резиденција на шефот, односно претседателот, на Самоа.

Жив свет
--------

Уполу е дом на еден многу редок вид пајак. Според Гинисовата книга на светски рекорди, пајакот е голем колку точката на печатена страница.

Галерија
--------

* ФалефаФалефа
* Штети од циклононт Еван во 2012Штети од циклононт Еван во 2012
* Бродот „Ричард Брд" во УполуБродот „Ричард Брд" во Уполу
* Југоисточниот брег на Уполу.Југоисточниот брег на Уполу.

Белешки
-------

1. ↑  „Smallest spider". Guinness World Records. Посетено на 6 July 2017.

Наводи
------

* „Upolu". *Глобална програма за вулканизмоит*. Смитсонова установа. (англиски)

Надворешни врски
----------------

* 

* Уполу на Ризницата ?
* 
* Агенција за туризам на Самоа

Координати: 13°55′S 171°45′W﻿ / ﻿13.917° ЈГШ; 171.750° ЗГД﻿ / -13.917; -171.750

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 315143356
* LCCN: sh2005001020

 |

 |
Богородичната црква во Париз се наоѓа на островот Сите
**Сите** (фр. *Île de la Cité* = *Остров на градот*) е еден од двата природни острови во Париз во реката Сена. Другиот е Сен-Луј, а третиот е Сињ и е вештачки. Сите бил местото каде е основан градот Париз уште во праисторијата и од каде што започнал да се шири градот. Денес островот е познато туристичко одредиште бидејќи на него се наоѓаат неколку симболи на градот: 

* Богородична црква (Нотр Дам) - монументална црква во готски стил од XII - XIV век
* Света Капела - прекрасна капела во готски стил од XIII век
* Понт неф (Новиот мост) - денес најстар мост на Сена во Париз изграден во 1607 година.

Покрај тоа, на островот се наоѓаат и Полициската префектура, Палатата на правдата, Болницата Отел Диу и Трговскиот суд.

Островот е поврзан со двата брега на Сена и со соседниот остров Сен Луи кој е главно резиденцијален.

Координати: 48°51′17″N 2°20′51″E﻿ / ﻿48.85472° СГШ; 2.34750° ИГД﻿ / 48.85472; 2.34750
**Вилак Уму** (кечуански: *Willaq Umu*) биле свештениците од највисок ранг во Тавантинсују и според титулата биле наречени „Високи свештеници на сонцето". Најчесто овие биле браќа на Сапа Инка и според распределбата на моќта во империјата овие биле на второ место. При крајот на опстанокот на Империјата, овие свештеници и биле големи војсководци за време на воените походи на Тавантинсују.

Користена литература
--------------------

* *D'Altroy, Terence.* the Incas*. Malden MA: Blackwell Publishing, 2003*

Поврзано
--------

* Религија на Инките
* Тавантинсују
* Сапа Инка


|  |  |
| --- | --- |
|  | *Оваа статија поврзана со Инките е никулец.Можете да помогнете со тоа што ќе ја проширите.* |
На 6 јануари 2021 година, илјадници поддржувачи на американскиот претседател Доналд Трамп беа во главниот град Вашингтон, за да протестираат против резултатите од претседателските избори во 2020 година. Присутните на митингот имаа можност да слушнат неколку соработници на Трамп, а потоа и самиот претседател. Трамп им повтори на своите поддржувачи дека изборите се наместени и ги насочи да се упатат кон Капитол — зборно место на Конгресот на САД и седиште на законодавната гранка на федралната влада на САД — каде Конгресот ги броеше гласовите на Изборниот колегиум за да го потврди новиот претседател на Соединетите Американски Држави. Протестите пред зградата прераснаа во немири во кои беше нападната полицијата, а бунтовниците успешно упаднаа во зградата.
Битолски вилает
**Вилает** е турски збор, што означува крај, предел, покраина; административна територијална единица што зафаќа повеќе општини. Управителот на вилаетот се викал беглербег (мирмиран), односно валија и имал ранг на паша, што е еднакво на генерал во војската.

Во текот на 15 век, особено во пописните дефтери од тој период, терминот *вилает* се идентификувал терминот *нахија*, односно со најмалата административно-територијална единица, на чие чело се наоѓал *субашија*.

Вилаетите биле воспоставени во 1864 година со танзиматските реформи.

Во Румелија имало шест вилаети: два на запад, населени претежно со Албанци: Јанински вилает и Скадарски вилает, еден на исток: Едренски вилает и три во Македонија: Солунски вилает, Битолски вилает и Скопски вилает. Цариград претставувал одделен округ.

Еден голем вилает бил поделен на два или три санџаци, чиј управител се нарекувал мутесариф, кој исто така има ранг на паша. Помала единица од санџакот е каза, управувана од кајмакам, кој има ранг на бег и е еднаков на полковник во војската. Најмала територијална единица е нахија, управувана од мудир.

Списак на вилаети во Европа (1867–1922)
---------------------------------------

* Битолски вилает
* Босански вилает
* Дунавски вилает
* Јанински вилает
* Едренски вилает
* Косовски вилает
* Критски вилает
* Призренски вилает
* Скадарски вилает
* Солунски вилает
* Херцеговски вилает

Галерија
--------

* Политичка карта на Балканот во 1891 годинаПолитичка карта на Балканот во 1891 година
* Административна поделба на Османлиското Царство околу 1900 година.Административна поделба на Османлиското Царство околу 1900 година.
* Политичка карта на Балканот 1910.Политичка карта на Балканот 1910.

Наводи
------

1. 1 2 3  д-р Стојан Киселиновски и др. (2000). *Македонски историски речник*. Скопје: ИНИ. стр. 103. ISBN 9989-624-46-1. Недостасува `|author1=` (help)
2. ↑  *Governing property, making the modern state: law, administration and ...*, p. 50, при Гугл книги By Martha Mundy, Richard Saumarez Smith
Систем на комплемент
**Систем на комплемент** е дел од имунолошкиот систем кој ја засилува (надополнува) способноста на антителата и фагоцитите да ги отстранат микроорганизмите и оштетените клетки од организмот, да промовираат инфламација и напад на клеточната мембрана на патогенот. Дел е од вродениот имунолошки систем.

Системот на комплемент може да биде активиран по класична, алтернативна или лектинска патека.

Преглед
-------

| Пат на активација | Класичен | Алтернативен | Лектински |
| --- | --- | --- | --- |
| Активатор | Ag–Ab комплекс | спонтана хидролиза на C3 | MBL-маноза комплекс |
| C3-конвертаза | C4b2a | C3bBb | C4b2a |
| C5-конвертаза | C4b2a3b | C3bC3bBb | C4b2a3b |
| Формирање на MAC | C5b+C6+C7+C8+C9 |
За други значења на поимот, погл. Битка кај Никопол (појаснување).

**Битката кај Никопол** се одвила на 16 јули 1877 година помеѓу силите на Руската Империја и Отоманското Царство. Битката е дел од Руско-турската војна од 1877-1878 година. По преминувањето на реката Дунав и издвојувањето на повеќе битки против Османлиите, силите на Руската Империја се упатиле кон градот Николоп. Од друга страна пак, командантот на Високата порта, Осман Паша од Видин се упатил кон градот со цел да се спротивстави на Русите, но во тоа не успеале бидејќи рускиот корпус, на чело со Николај Криденер го бомбардирал градот и го зазел. По ова, Русите се упатиле кон Плевен.

|  |  |  |  |
| --- | --- | --- | --- |
| 

| Руско-турска војна (1877–1878) |
| --- |
|  |
| 
* Ардахан \* Драмдаг \* Дајар \* Кизил Тепе \* Симница \* Свиштов \* Никопол \* Шипка \* Ловеч \* Горни Дубник \* Карс \* Плевен \* Ташкесен \* Пловдив

 |

 |

|  |  |
| --- | --- |
| Stub icon | *Оваа статија историјата е никулец. Можете да помогнете со тоа што ќе ја проширите.** п
* р
* у
 |
**Битката кај Мурса** е борба меѓу источната римска војска под водството на императорот Константиј II и западните војски по водството на генералот Магнетиј на 28 септември 351 година.

По договорениот мир со Шапур II, Константиј II ја префрлил војската против узурпаторот Магнетиј. Пред битката императорот испратил неговиот источен преторијански префект Флавиј Филип да понуди на узурпаторот да се врати назад во Галија. Овие преговори не дале никаков резултат, но еден од војсководците на Магнетиј, Силван, дезертирал и минал на страната на Константиј II. Самата битка се одржала во провинција Долна Панонија, меѓу реките Драва и Дунав, кај Мурса, денешниот хрватски град Осиек.

Војската на Константиј II била речиси двојно поголема од таа на противникот, а имала преднос во тешката коњница и стрелците со лакови. Константиј II наредил на лесната коњаница да заоколи левиот фланг на Магнетиј, а тешката со фронтална атака ги растурила галските легиони. По долга борба десното крило на Магнетиј било прегазено од непријателската коњаница и неговите легиони се повлекле. Борбата била мошне жестока со огромни загуби и за двете страни. Завршила со катастрофален пораз на Магнетиј. Според историчарот Зонара, Магнетиј загубил 2/3 од својата војска, а Константиј II половината со општ број на жртвите повеќе од 54,000 луѓе. Таа е една од најкрвавите битки во римската историја.

Освен борба за власт битката имала и религиозно значење. Магнетиј востановил некои од одземените права на паганите, сè додека Константиј II бил упорен заштитник на христијанството и ги бркал паганските религии. Веднаш по крајот на битката Константиј II отишол да се моли во блиска гробница на христијански маченик. Епископот на Мурса, Валент, му кажал дека еден ангел му јавил веста за победата.

Две години по битката Магнетиј бил конечно поразен и извршил самоубиство.

Наводи
------

1. ↑  Angelov 2018, стр. 1059. sfn error: no target: CITEREFAngelov2018 (help)
2. ↑  Crawford 2016, стр. 77. sfn error: no target: CITEREFCrawford2016 (help)
3. ↑  Crawford 2016, стр. 80. sfn error: no target: CITEREFCrawford2016 (help)
**Тиго фајнанс** (*Tigo Finance*) - македонско финансиско друштво.

Историјат
---------

Финансиското друштво „Тиго" е основано во јануари 2018 година.

Организација и менаџмент
------------------------

„Тиго Фајнанс" има мрежа од 26 филијали во 19 македонски градови. Друштвото има повеќе од 100 вработени. Извршен директор на „Тиго фајнанс" е Филип Димитровски.

Активности и финансиски резултати
---------------------------------

Во текот на првите две години од постоењето, „Тиго" одобрил 82 000 кредити во износ од над една милијарда денари, т.е. просечниот износ на еден одобрен кредит изнесувал 170 евра. Притоа, во структурата на кредитите доминирале оние со износ до 30 000 денари

Наводи
------

1. ↑  Интервју со Филип Димитровски, „Две години целосно посветени на нашите клиенти и нивните финансиски потреби", *Економија и бизнис*, година 21, број 257/257, јануари 2020, стр. 72.
2. ↑  Интервју со Филип Димитровски, „Две години целосно посветени на нашите клиенти и нивните финансиски потреби", *Економија и бизнис*, година 21, број 257/257, јануари 2020, стр. 74.
3. ↑  Интервју со Филип Димитровски, „Две години целосно посветени на нашите клиенти и нивните финансиски потреби", *Економија и бизнис*, година 21, број 257/257, јануари 2020, стр. 72-73.
**Црковна парохиска општина Бург-Зидерхаштет** (германски: *Kirchspielslandgemeinde Burg-Süderhastedt*) — поранешна општинска заедница во округот Дитмаршен, во Шлезвиг-Холштајн, Германија. Се наоѓала близу Килскиот Канал, околу 25 километри југоисточно од Хајде и 20 километри северозападно од Ицехо. Нејзиното седиште било во Бург. Во јануари 2008 година била споена со општинската заедница Црковна парохиска општина Еделак-Санкт Михаелисдон со која ја создале општинската заедница Бург-Санкт Михаелисдон.

Грб на Бург-Зидерхаштет
Општинската заедница Црковна парохиска општина Бург-Зидерхаштет се состоела од следниве општини:

1. Брикелн
2. Буххолц
3. Бург
4. Егштет
5. Фрештет
6. Гросенраде
7. Хохдон
8. Куден
9. Квикборн
10. Зидерхаштет

Координати: 54°16′N 9°10′E﻿ / ﻿54.267° СГШ; 9.167° ИГД﻿ / 54.267; 9.167

|  |  |
| --- | --- |
| Stub icon | *Оваа статија за место во Шлезвиг-Холштајн е никулец. Можете да помогнете со тоа што ќе ја проширите.** п
* р
* у
 |
Биопсија на белите дробови во случај на сомневање за рак на белите дробови под контрола на  компјутерска томографија.
**Биопсијата** е медицинска постапка каде што се зема примерок или клетки од телото за испитување на примерокот под микроскоп. Биопсија е значителна по тоа што дозволува точно да се определи причината за болеста, како на пр. вид на рак. Специјалистите користат разновидни методи за земање на примерок. Кој метод ќе се примени зависи од следниве:

* каде се наоѓа израслината или промената
* големината на израслината или промената
* здравствената состојба на пациентот
* семејната здравствена историја на пациентот

Двата најчесто користени методи на биопсија се **постапка со мала игла** или **биопсија со земање примерок**.

При постапка со мала игла, специјалистот користи игла за да извлече течност или клетки од делот кој се испитува (на пр. грутка во вратот). Оваа игла е потенка од онаа која обично се користи за вадење крв.

При биопсија со земање примерок, радиологот користи поголема игла за да земи ткиво од местото кое се испитув
а. Оваа биопсија секогаш се изведува со локална анестезија. Обично се земаат повеќе примероци од ткивото од едно место. Некогаш се земаат примероци од различни страни. Зависно од процедурата, иглата може да се наведува со ултразвук или рендгенски зраци т.е. мамограм.

Кога клетките или ткивото ќе бидат земени, примероците се испраќаат во лабораторија каде ќе бидат испитувани.

Извори
------

1. ↑  biopsija.com , *ПЗУ Биопсија*.

Поврзано
--------

* Архивирано на 27 септември 2006 г. Департмент на човекови сервиси, Памфлет - *Тест со биопсија во клиника за дојки*, Викторија, Австралија, ноември 2003.

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |
Биосферата на земјата
**Биосферата** претставува дел од Земјината обвивка (хидросферата и граничните делови од литосферата и атмосферата) во која егзистира и многу активно дејствува живиот свет. Со други зборови речено, биосферата ја сочинуваат сите екосистеми. Динамиката и структурата на биосферата ја прават неа основен трансформатор на енергијата и материјата на Земјата.

Енергија на биосферата и создавање
----------------------------------

Денес целокупната енергија на биосферата потекнува од фотосинтетичкиот процес на зелените растенија, при што настануваат органски материи и слободен кислород. Зелените растенија трошат околу 400 милијарди тони јаглерод диоксид годишно, од кои 143 милијарди тони јаглерод е вграден во создадените органски материи, при што се ослободува 30 милијарди тони кислород. Во биосферата, главно под дејство на хетеротрофните организми, се врши и минерализација на органската материја, што овозможува кружење на голем број хемиски елементи од неживата кон живата природа, односно како што беше прикажано во екосистемот, од биотопот до биоценозата. Биосферата е резултат на историскиот развиток на Земјата, а настанала како таква со појавата на животот во неа. Појавувањето на живата природа значеше и менување на неживата природа.

Денешен изглед на биосферата
----------------------------

Денешниот изглед на Земјината површина во голема мера се должи на активноста на живата компонента на биосферата. Со таа активност се изградени многу стени, материи од органско потекло, како што се Камен камениот јаглен, лигнитот, нафтата и др. Почвата, исто така е резултат на заемното дејство на организмите и геолошката подлога. Сето тоа ја покажува тесната врска што постои помеѓу неживата и живата компонента на биосферата и големата геохемиска енергија на животот како составен дел од биосферата. Од усогласеното функционирање на биосферата зависи одржувањето на животот на Земјата. Во случај на некои нарушување на ова функционирање, би дошло до катастрофални последици.

Компоненти на биосферата
------------------------

Биосферата ги опфаќа следните делови на Земјината сфера:

* Атмосфера (10 км - 15 км)
* Хидросфера (8 км - 10 км)
* Литосферата (10 м - 3 км)
Мешање сос.
Во готвење, **сос** е течен, крем, или полуцврста храна служена на, или се користи во подготовка на други јадења. Обично не се консумира само сос; тие додаваат вкус, влажност, и визуелна желба до друго јадење. Сос е француски збор и е преземен од латинскиот *салса*, што значи солени. Веројатно најстар запишан европски сос е „гарум", рибениот сос користен од страна на Старите Грци; додека „дубанџианг", кинескиот паста од соја и грав се споменува во Обредите на Жоу во 3 век пред нашата ера.

Сосовите имаат потреба од течна компонента, но некои сосови (на пример, pico de gallo salsa или chutney) може да содржат повеќе цврсти компоненти од течноста. Сосови се суштински елемент во кујните ширум светот.

Сосови може да се користат за слатки или солени јадења. Тие можат да бидат подготвени и служени ладни како мајонез, подготвени студени, но служени млаки како песто, варени и служени топло како bechamel варени и служени ладно како сос од јаболко. Сосовите може да бидат свежо подготвени од готвачот, особено во рестораните, но денес многу сосови се продаваат пакувани и спакувани како сос од Вустершир сос, ХП сос, кечап со сос од соја или pewfilla. Сосови за салата се нарекуваат салатско облекување. Сосот направен со деградација на садот се вика тавен сос.

Наводи
------

* Peterson, James (1998). *Sauces*. John Wiley & Sons. ISBN 0-471-29275-3.
* Sokolov, Raymond (1976). *The Saucier's Apprentice*. Knopf. ISBN 0-394-48920-9.
* McGee, Harold (1984). *On Food and Cooking*. Macmillan. ISBN 0-02-034621-2.
* McGee, Harold (1990). *The Curious Cook*. Macmillan. ISBN 0-86547-452-4.

Надворешни врски
----------------

 Викицитат има збирка цитати поврзани со: ***Сос*** 

|  |  |
| --- | --- |
| Ризница | „Сос" на Ризницата ? |

|  |  |
| --- | --- |
|  | Wikibooks Cookbook has a recipe/module on

* ***Sauces***

 |

* "Sauce" entry at Encyclopædia Britannica

|  |  |
| --- | --- |
| Stub icon | *Оваа статија храната е никулец. Можете да помогнете со тоа што ќе ја проширите.** п
* р
* у
 |
**Виљуј** (руски: *Вилюй*; јакутски: *Бүлүү*) — река на Средносибирската Висорамнина, најдолга притока на Лена. Долга е 2.650 км и тече претежно низ Јакутија, со помал дел во Краснојарскиот крај. Сливот се протега на површина од 454.000 км2. Просечниот истек во устието изнесува 1461 м3/с.

Течение
-------

Извира во Евенкија и протекува на исток, набргу навлегувајќи во Јакутија. Потоа свртува на југ и југоисток, а потоа на исток, па се влева во Лена кај Сангар, околу 350 км низводно од градот Јакутск. На запад од Виљуј и Чона се простира сливот на Долна Тунгуска Река.

Притоки
-------

Поважни притоки на реката Виљуј се следниве:

Десни
* Улахан Вава
* Чиркуо
* Чона
* Чибида
* Улахан Ботуобуја
* Очугуј Ботуобуја
* Бапагај

Леви
* Ахтаранда
* Игијата
* Марха
* Тјукјан
* Тјунг

Населени места
--------------

Сливното подрачје на Виљуј е мошне слабо населено. Во поречието се среќаваат малите населени места Виљујск, Верхневиљујск, Сунтар и Њурба.

Историја
--------

Реката за првпат се споменува во XVII век во врска со освојувањето на Сибир. Во 1634 г. Козаците под водство на Шахов изградиле зимска населба во спојот на реките Виљуј и Ткукјан. Оваа населба служела како управно седиште на подрачјето неколку децении, по што е преместена 45 км низводно по Виљуј, каде во 1773 г. е основана утврдената населба Оленск (денешен Виљујск).

Во 1950-тите во околината на реката се откриени лежишта на дијаманти, на далечина од 700 км од устието. Ова довело до создавањето на рударскиот коп „Мир", заедно со пристапни патишта и аеродром, како и редица брани за напојување на рудничките погони.

Наводи
------

1. 1 2  *Vilyuy* at Khatyryk-Khomo Архивирано на 25 ноември 2009 г. *УНЕСКО: Водни ресурси*
2. ↑  *Се чини дека, на страницата на Ленгидропроект — «Гидроузлы на р. Вилюй» Архивирано на 18 февруари 2020 г. — се изведува нешто повисок истек.*
3. ↑  *Виљуј* кај Сунтар Архивирано на 24 ноември 2009 г. *УНЕСКО: Водни ресурси*

Надворешни врски
----------------

|  |  |
| --- | --- |
| Ризница | „Виљуј" на Ризницата ? |

* Виљуј — Енциклопедија Британика
* А. Гаврилов, Виљуј Архивирано на 26 октомври 2014 г. Голема руска енциклопедија, 2001 г. (руски)

Координати: 64°22′38″N 126°24′54″E﻿ / ﻿64.37722° СГШ; 126.41500° ИГД﻿ / 64.37722; 126.41500
**Витензе** (германски: *Wittensee*) — поранешна општинска заедница во округот Рендсбург-Екернферде, во Шлезвиг-Холштајн, Германија. Била именувана по Витенското Езеро, кое се наоѓа во општинската заедница. Седиштето на општинската заедница било во Грос Витензе. Во јануари 2008 година била споена со општинската заедница Хитен за да ја создадат општинската заедница Хитенер Берге.

Општинската заедница Витензе се состоела од следниве општини:

1. Боргштет
2. Бинсдорф
3. Грос Витензе
4. Хаби
5. Холтзе
6. Холцбунге
7. Клајн Витензе
8. Ној Дуфенштет
9. Зеештет

Координати: 54°24′N 9°46′E﻿ / ﻿54.400° СГШ; 9.767° ИГД﻿ / 54.400; 9.767


|  |  |
| --- | --- |
| Stub icon | *Оваа статија за место во Шлезвиг-Холштајн е никулец. Можете да помогнете со тоа што ќе ја проширите.** п
* р
* у
 |
**Борут Пахор** (роден на 2 ноември 1963

) — словенечки политичар. Тој беше премиер на Словенија од ноември 2008 до февруари 2012 година, и претседател на Словенија од декември 2012 до декември 2022 година.

Долгогодишниот претседател на социјалдемократите, Пахор, служеше неколку термини како член на Националното собрание и беше говорник од 2000 до 2004 година. Во 2004 година Пахор беше избран за член на Европскиот парламент. Откако социјалдемократите победија на парламентарните избори во 2008 година, Пахор беше назначен за премиер.

Во септември 2011 година, владата на Пахор изгуби гласање, поради доверба во услови на економска криза и политички тензии. Тој продолжи да ја извршува функцијата на премиер, додека не беше заменет со Јанез Јанша во февруари 2012 година. Во јуни 2012 година, тој најави дека ќе се кандидира за главно церемонијалната канцеларија на претседателот на Словенија. Тој го победи актуелниот претседател Данило Тирк во вториот круг од изборите одржани на 2 декември 2012 година, при што доби приближно две третини од гласовите. Во ноември 2017 година, Пахор беше повторно избран за претседател, на втор мандат.

Наводи
------


1. ↑  „Pahor : Türk 67,44 % : 32,56 %. Nizka udeležba, 2 % neveljavnih glasovnic". *RTVSLO.si* (словенечки). Посетено на 2020-05-06.
2. ↑  „MMCživo: Pahor po zmagi: Potrudil se bom, da bo moj glas bolj slišan". *RTVSLO.si* (словенечки). Посетено на 2020-05-06.
Историскиот грб на Универзитетот во Париз
 Парискиот универзитет денес
**Париски универзитет**, познат и само како **Сорбона** (француски: *Université de Paris, Sorbonne*) — универзитет во Париз, основан од Робер де Сорбон во 1253 година. Прво, тој изградил зграда со црква за да ги олесни теолошките студии на сиромашните ученици. Од сите стари градби на Сорбона, останала само црквата. Универзитетот бил активен во периодот 1150–1793 година и во 1806–1970 година.

Избрани студенти
----------------

Познати студенти на овој универзитет се: Нанс Скот, Марија Кири, Пјер Кири, Жак Дерида, Ибрахим Ругова, Пол Пот, Андре Бретон, Симон де Боваар, Марина Цветаева, Анри Поенкаре, Ирена Золио Кири, Александар Алехин и Жан Мишел Атлан. Исто така, на Сорбона студирале: Михаило Петровиќ Алас, Милан Недељковиќ, Вељко Влаховиќ, Власта Петковиќ, Радомир Лукиќ, Оскар Давичо, Станислав Винавер, Филип Христиќ, Сретен Жујовиќ, Ранко Радовиќ, Јован Ристиќ, Воислав Вељковиќ, Јеврем Грујиќ, Милован Јанковиќ, Коча Поповиќ и Олга Луковиќ-Пјановиќ.

Надворешни врски
----------------

* Официјална презентација
* Projet Studium Parisiense Архивирано на 2 октомври 2018 г. : база на податоци за членовите на Универзитетот во Париз од 11-ти до 16 век
* 

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

1. ↑  „Beleške", во: Erazmo Roterdamski, *Pohvala ludosti*. Beograd: Rad, 2016, стр. 140.
**Борче Димовски** (Шестево, Костурско, 15 март 1943

 - Штутгарт, Германија, 27 јуни 2014

) — македонски спортист, прославен борач и еден од првите македонски олимпијци кој настапил на олимписките игри во Мексико.

Животопис
---------

Димовски е роден на 15 март 1943 година во Шиштево (Шестево), Егејска Македонија. Тој заедно со Симеон Шутев е првиот македонски борач, кој настапил на Олимписките игри во Мексико 1968 година. Бил учесник и на Средоземните игри, на европски првенства, на балкански првенства, освојувач на многу медали, еден од подобрите македонски борачи низ историјата.
Борче Димовски бил член на БК Вардар, а по завршувањето на кариерата останал да живее во Германија. Починал во Штутгарт, Германија на 27 јуни 2014 година.

Наводи
------

1. ↑  „*IN MEMORIAM: Борче Димовски (1943-2014)*". Архивирано од изворникот на 2014-08-03. Посетено на 2015-08-11.
**Сопотнички манастир** — средновековен манастир во областа Железник, во југозападниот дел од Македонија. Манастирот се наоѓа на падините на Плакенска Планина, во близина на селото Сопотница.

Историја
--------

Манастирот е возобновен во поново време, при што темелите биле поставени во 2005 година. Во мај 2015 година, до манастирот бил тампониран пат во должина од околу 1,5 км директно од селото Сопотница како алтернатива за патот во должина од 10 км преку патот за селото Радово.

Градби
------

Во склоп на манастирот спаѓаат манастирската црква и трпезарија наменета за чествување на празници.

### Црква „Свети Атанасиј"

Главна статија: Црква „Св. Атанасиј" - Сопотница
Црквата е подигната на темелите на постар храм, а на тоа укажуваат и пронајдените артефакти.

Градбата има правоаголна основа, со полукружна апсида во нејзиниот заден дел, и претставува крсто-куполен храм. Над влезната порта се забележува живопис, на којшто е прикажан Свети Атанасиј Велики. Особено забележителна е осумаголната купола што се издига од средишниот дел на покривот на црквата и над која е поставен крст.

Галерија
--------

* Уредениот двор на манастиротУредениот двор на манастирот
* ТрпезаријатаТрпезаријата
* Помошни просторииПомошни простории

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.
2. 1 2  Ш. А.. „Демир Хисар ќе го развива манастирскиот туризам[*мртва врска*]", *Канал 5*, 3 август 2013.
3. ↑  „За манастирската слава по нов пат до Св.Атанасиј во Сопотница[*мртва врска*]", *Вечер*, 14 мај 2015.

Надворешни врски
----------------

* Сопотнички манастир на Ризницата ?
Карта на поречјето на Витим
**Витим** (руски: *Витим*) е река во источен Сибир (Русија) долга 1.978 км, голема притока на реката Лена.

Географски одлики
-----------------

Реката извира на источните падини на планината Икатска во близина на населеното место Багдарин во Бурјатската република во источен Сибир, каде се спојуваат два водотеци Витимкан и Чина.
Витим има поречје големо околу 227,000 [[км2]], која се протега од Бурјатската република до Иркутската област.

Нивото на водата многу варира, за време на дождовната сезона од мај до октомври просечниот проток може да биде и до 4,900 m³/s на сливот во реката Лена, па нивото на водата во реката расте за 8-10 метри, но во текот на зимата кога нема врнежи од март до април паѓа и до 80 m³/s .
Крајот околу Бодајбо е познат како наоѓалиште на злато.

Поврзано
--------

* Лена
* Список на најдолги реки

Наводи
------

1. 1 2
2. 1 2 3  [*мртва врска*]

Надворешни врски
----------------

* Реката Витим на енциклопедијата Britannica (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 315136942
* GND: 4479436-8

 |

 |
**Блаже Димитровски-Рогозинаро** (Путурус,  1904
 - Скопје,  1942

) — македонски партизан и деец на НОВМ.

Животопис
---------

Роден е во 1904 година во битолското село Путурус, тогаш во Отоманското Царство. Отишол на печалба во Франција. Додека бил таму, ѝ се приклучил на Француската комунистичка партија. По окупацијата на Југославија, во неговиот стан се собрале и други партизани, како Мирче Ацев и Стефан Наумов. По формирањето на Пелистерскиот партизански одред влегува во него. Бил уапсен по престрелка со полицијата. Нему му било судено и во јуни 1942 година бил обесен во Скопје.

Почести
-------

Во негова чест една улица во Битола го носи неговото име.

Наводи
------

1. ↑  *Сојуз на борци на НОАВМ - Битола, Настани 1942 година*, Архивирано од изворникот на 2011-07-22, Посетено на 19 март 2022
2. ↑  „Блаже Рогозинарот". Google maps. Посетено на 19 март 2022.
Борха Мајорал
**Борха Мајорал Моја** (шпански: *Borja Mayoral Moya*; 5 април 1997) — шпански фудбалер кој игра како напаѓач за ФК Леванте и младата репрезентација на Шпанија.

Клупска кариера
---------------

### Реал Мадрид

Роден е во Парла, Мадрид. Мајорал се приклучил на подмладокот на Реал Мадрид  во 2007 година, по неговиот фудбалски почеток во ФК Парла. Во 2014 година, тој беше вклучен и во младиот состав на клубот и постигнал седум гола во Младинската лига на УЕФА.

На 18 јануари 2015 година, Мајорал го направил своето деби како резерва, со влегувањето во 74 минута против Хетафе Б.

Меѓународна кариера
-------------------

Мајорал постигнал гил во секој од трите натпревари на Шпанија за квалификациите за младинското европско првенство во 2015, односно против Турција, Португалија и Грузија. Во финалето во Грција, тој заврши како најдобар стрелец со три гола,

Статистика
----------

*Според податоците од 15 август 2018*

| Клуб | Сезона | Лига | Куп1 | Континентална | Вкупно |
| --- | --- | --- | --- | --- | --- |
| Натп. | Гол. | Натп. | Гол. | Натп. | Гол. | Натп. | Гол. |
| Реал Мадрид Б | 2014-15 | 5 | 2 | — | 5 | 2 |
| 2015-16 | 33 | 15 | — | 33 | 15 |
| Вкупно | 38 | 17 | — | 38 | 17 |
| Реал Мадрид | 2015-16 | 6 | 0 | 0 | 0 | 0 | 0 | 6 | 0 |
| 2017-18 | 14 | 3 | 6 | 3 | 4 | 1 | 24 | 7 |
| 2018-19 | 0 | 0 | 1 | 0 | 0 | 0 | 1 | 0 |
| Вкупно | 20 | 3 | 7 | 3 | 4 | 1 | 31 | 7 |
| ВФЛ Волфсбург (заем) | 2016-17 | 19 | 2 | 2 | 0 | — | 21 | 2 |
| ФК Леванте (заем) | 2018-19 | 0 | 0 | 0 | 0 | — | 0 | 0 |
| Вкупно во кариерата | 77 | 22 | 9 | 3 | 4 | 1 | 90 | 26 |

Наводи
------

1. ↑  „Barcelona lead five more through". UEFA. 9 December 2014. Посетено на 30 August 2015.
2. ↑  Forjanes, Carlos (18 January 2015). „El Castilla se impone al Geta B con un gol de Burgui en el 89'" [Castilla impose themselves on *Geta* B with an 89th-minute goal by Burgui] (шпански). Diario AS. Посетено на 30 August 2015.
3. ↑  Bzikadze, Vakhtang (3 June 2015). „Spain see off Portugal for last finals berth". UEFA. Посетено на 30 August 2015.
4. ↑  „Top scorer bonus for Spain's Borja Mayoral". UEFA. 19 July 2015. Посетено на 30 August 2015.
5. ↑  Борха Мајорал на soccerway

Надворешни врски
----------------

* Биографија на страната на Реал Мадрид
* Борха Мајорал на soccerway
**Васил (Петров или Петрушев) Трајковски** ( 1918
 во Младо Нагоричино, Кумановско —  1944
 во Идризово, Скопје) — македонски партизан, борец за слобода на Македонија и учесник во НОВ.

Животопис
---------

Произлегува од селско семејство. Основно училиште завршил во родното село, а потоа работел како овчар. По окупацијата на Македонија, заедно со својот брат, како симпатизер на НОВ, учествувал во акциите против окупаторот. Во март 1944 година стапил во борбените редови на Треттата македонска ударна бригада, со која учествувал во сите нејзини борби против непријателот. Се истакнал како храбар борец, поради што бил поставен и за командир на чета. Загинал во нападот на затворот Идризово, кога бригадата дефинитивно успеала да ги ослободи политичките затвореници.

Поврзано
--------

* Наце Трајковски

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 274. На `|first=` му недостасува `|last=` (help)
**Блажо Стојков Милевски** ( 1926
 во Нова Брезница, Скопско —  1945

 во Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. Основно училиште завршил во селото. На 25 септември 1944 година стапил во Шеснаесеттата македонска ударна бригада, со која заминал во Косово и учествувал во акциите за разоружување и ликвидирање на балистичките банди. Подоцна стигнал во Срем, каде завршил тримесечна воена настава. Бил учесник во големиот пробив на Сремскиот фронт. Особено се истакнал во борбите за оолободување на Хрватска. Загинал кон крајот на април 1945 година. Поради непрецизно определување, точното место на гробот не му се знае.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 91. На `|first=` му недостасува `|last=` (help)
Заварувач изработува котел за брод, Тенеси, јуни 1942 година.
**Сина јака** (на англиски: *blue-collar*; на српски: *плава крагна*; на хрватски: *plavi ovratnik*; на руски: *синий воротничок*) или **работник со сива јака** е термин кои се користи поединец или член на друштвена група кој за својот живот заработува извршувајќи работа за која не е потребна стручна квалификација, односно за која физичката работа или издржливоста се поважни од образованието. Овој термин потекнува од Соединетите Американски Држави  и англискиот јазик и се проширил меѓу останатите јазици ширум светот, а честопати се смета за синоним за традиционалната работничка класа.

Со овој термин се раширил и терминот Бела јака, односно работник за чија работа е потребно образование и стручната квалификација, кој по правило е подобро платен (и има подобра друштвена положба) од *сината јака*.

Терминот *Сина јака* доаѓа од работните одела, најчесто со сина боја, кои работниците ги носеле во индустриските фабрики и при извршувањето на други работни задачи за кои е потребана физичка сила (пример: одржување на електричните апарати или водоводната инсталација во канцелариската зграда).

*Сините јаки* честопати се оценуваат како инфериорни во однос на *белите јаки*, поради ниското образование и ниските плати, а честопати се предмет на негативни културни стереотипови. Класичен пример е презирот кои се искажува кон вработените во рестораните на Мекдоналдс со изразот *Мекработа*, односно личности кои биле премногу мрзливи или глупи за да го продолжат академското образование или да стекнат квалификација за работа на *белите јаки*.

Меѓутоа, *Сините јаки* од друга страна честопати се предмет на позитивни културни стереотипови, како што е нивниот здрав разум, здравата и неоштетена работна етика, чувство за заедништво и солидарност, грижа за семејството и други конзервативни вредности кои честопати недостасуваат кај индивидуалците од класата на *белите јаки*.

Наводи
------

1. ↑  Wickman, Forrest. "Working Man's Blues: Why do we call manual laborers blue collar?" Slate.com, 01 May 2012.
**Стојан Разловски** (познат и како **поп Стојан**) — македонски црковен деец и револуционер, духовен водач на Разловечкото востание. Роден е во пијанечкото село Разловци (Делчевско), тогаш во Османлиското Царство, денес Република Македонија. Разловски прима свештенички чин и се вклучува во борбата за национална и црковна независност. Во текот на 1875 година учествува во подготовките на Разловечкото востание. После неговото избувнување во Пијанечко, Разловски му помага на основниот организатор Димитар Поп-Георгиев Беровски. Стојан Разловски е фатен по неуспехот на востанието во Рилскиот манастир. За време на неговото одведување за Дупница тој успева да избега од чуварите и се самоубива.

Наводи
------

1. ↑  „Официјална страница на Музејот на македонската борба". Архивирано од изворникот на 2012-06-17. Посетено на 2012-12-05.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
Оваа статија се однесува на познатата песна на Боби Винтон.  За филмот на Дејвид Линч од 1986 година, погл. Син сомот (филм).  
"***Син сомот***" (англиски: ***Blue Velvet***) е популарна песна напишана од Берни Вејн и Ли Морис, снимена од поголем број на музичари. Најпрво станува хит на Тони Бенет во 1951 година, кога се искачува на #16 на списокот на *Билборд најпродавани поп синглови* (претходник на *Билборд Хот 100*). Верзијата од 1955 на *Кловерс* се искачува на #14 на Билборд Ритам и Блуз. На 21 септември 1963 година, верзијата на Боби Винтон се искачува на првото место на *Билборд Хот 100* и истото го држи три недели. Осум недели поминува и на врвот на неколку други списоци во САД. Винтоновата верзија на "*Син сомот*" не успева да влезе на британските списоци на најслушани песни во 1963, но ново-пуштената верзија од 1990 се искачува на #2 во Велика Британија.

Се претпоставува дека Реј Мејсон во 1950 година за првпат ја пее во јавност оваа песна, и тоа на едно модно шоу во Бостон [].

Песната неколкупати може да се слушне на филмот на Дејвид Линч, кој го позајмува и нејзиниот наслов - *Син сомот* (1986).

Бери Манилоу направи кавер верзија на "*Син сомот*" за својот албум од 2006 - *Најдобрите песни од шеесеттите* (*The Greatest Songs of the Sixties*).
**Стојан Јончев Мојсоски** (1920 во Косел, Охридско — 6 април 1945 во Стара Пазова, Србија) македонски партизан, учесник во НОБ.

Животопис
---------

Стојан Јончев Мојсоски е роден во 1920 година во селото Косел. По занимање бил земјоделец. Кон НОБ се приклучил на 5 декември 1944 година. Како борец на Првата македонска ударна бригада, 3 чета, 1 баталјон, учествува на Сремскиот фронт. Се лекува и умира од пегав тифус во болницата во Стара Пазова, на 6 април 1945 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Блаже Р. Тренески** (12 октомври 1931, Врбјани) - македонски писател и собирач на народни творби.

Животопис
---------

Блаже Тренески е роден на 12 октомври 1931 година, во селото Врбјани, Дебрца, во земјоделско-печалбарско семејство.

Творештво
---------

Почетните книжевни творби на Тренески датираат од 1953 година, а позабележителен успех постигнал во 1974 година, со својата прва збирка поезија за деца, „Од виолината на штурчето", издание на „Развиток" од Битола. Една година подоцна, истиот издавач ја објавил неговата збирка со лирски народни песни од охридскиот крај, „Подгорум село собрано", а во 1978 година се појавила уште една таква збирка, „Заѕвекоти герданчето". Најпосле, во 1981 година, Тренески објавил уште една збирка со лирска народна поезија, „Стојна ситноода", во издание на „Студентски збор" од Скопје.

Наводи
------

1. 1 2  Блаже Тренески, *Стојна ситноода*. Скопје: Студентски збор, 1981.
**Боровидни** (науч. *Pinales* или *Coniferales*) — ред на растенија од класата Четинари која ги содржи современите претставници кедар, бор, ела, смрча, ариш, секвоја, чемпрес, смрека и други. Меѓутоа, познати се и неколку фосилни иглолисни растенија кои не припаѓаат во овој ред.

Посебна одлика на овие растенија е репродуктивната структура позната како шишарка.

Порано тиса била сместувана во свој посебен ред (*Taxales*), но скорешните генетски истражувања покажаа дека таа е монофилетска со другите иглолисни растенија, па затоа денес систематската положба и е во овој ред.

Наводи
------

* Ред боровидни (*Pinales*) Архивирано на 29 ноември 2014 г. — Zipcodezoo (англиски)
**Стојан Матиќ** (1915 — 1942) бил учесник во априлската војна, народно-ослободителната борба и народен херој на Југославија.

Животопис
---------

Роден е во 1915 година во „Небљусима" кај Долни Лапац, во сиромашно селско семејство. После завршеното основно училиште, продолжил со гимназија во Бихаќ. Есента 1934 година се запишал на војната академија во Белград. Военото школување го продолжил во воздухопловното училиште за извидници. Тука бил унапреден во поручник.
Во априлската војна паднал во германско заробеништво кај Добоја, но после неколку дена успеал да побегне.
Учесник во народно-ослободителната борба е од 1941 година. После почетокот на востанието на 27 јули во Србија и Босна, Матиќ организирал напад врз жандармерската станица во „Небљусима". Се запознал со Марко Орешковиќем Крнтијом кој го предложил за командант на батаљонот герилски одреди за Лику. Командант станал на 23 август.
Во ноември 1941, станал заменик командант на групата партизански одреди за Лику, вршејќи истовремено и должност како командант на Лапачковиот батаљон.
Во половината на јануари 1942, примен е за член на комунистичката партија на Југославија.
Смртно бил ранет во организираниот напад на партизанските единици на италјанскиот гарнизон во Долни Лапац 27 февруари, 1942 година. Наредниот ден, борците на неговите батаљон го погребале на местото на смртта.
На 27 ноември, 1953 година прогласен е за народен херој.
**Требижат** – река во Херцеговина, најголема десна притока на Неретва.

Извори
------

Извира во облик на снажен варовнички вруток, кој е продолжение на текот на понорницата Врлика од Имотско Поле, во една пештера под планината Јагодница на крајот на Имотско Поле.

Текот на реката
---------------

До селото Клобук на почетокот на Љубушко Поле, реката тече по име Тихалина со корито всечено во варовнк. Со влезот во Љубушкото Поле тече под името Млада во плитко корито кое е делумно регулирано. На излезот од Љубушко Поле го добива името Требижат и тече во длабоко коритово варовничкото тло. Тука прави водопад Кравица кој е висок 25 м. Во својот долен тек Требижат тече низ рамница, правејќи меандри и се влева во Неретва кај селото Струга нешто појужно од Чаплина. Требожат е долга 51,3 км, а сливот има површина од 646 км2.

Надворешни врски
----------------

|  |  |
| --- | --- |
| Ризница | „Требижат (река)" на Ризницата ? |
**Стојан Миланов Србиноски** ( 1910
 во Бигор Доленци, Кичевско —  1944

 во Струга) — македонски партизан, борец за слобода на Македонија и учесник во НОВ.

Животопис
---------

По завршувањето на основното училиште, работел како угостителски работник во Кичево. Во ослободителната војска на Македонија стапил во есента 1944 година во редовите на Првата македонска бригада. Со Бригадата учествувал зо борбите за ослободувањето на Охрид и Струга. Загинал во ноември 1944 година кај Струга.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 117.